CELEX: 62011CN0678
Language: mt
Date: 2011-12-22 00:00:00
Title: Kawża C-678/11: Rikors ippreżentat fit- 22 ta’ Diċembru 2011 — Il-Kummissjoni Ewropea vs Ir-Renju ta’ Spanja

10.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/20
            
         Rikors ippreżentat fit-22 ta’ Diċembru 2011 — Il-Kummissjoni Ewropea vs Ir-Renju ta’ Spanja
   (Kawża C-678/11)
   2012/C 73/35
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Roels u F. Jimeno Fernández, aġenti)
   
      Konvenut: Ir-Renju ta’ Spanja
   
      Talbiet tar-rikorrenti
   
   
               —
            
            
               tikkonstata li, billi adotta u żamm fis-seħħ id-dispożizzjonijiet li jinsabu fl-Artikolu 46(c) tat-test ikkodifikat tal-Liġi li tirregola l-iskemi u l-fondi ta’ pensjonijiet, fl-Artikolu 86 tad-Digriet Irjali Leġiżlattiv Nru 6/2004, tad-29 ta’ Ottubru, li japprova r-reviżjoni tal-Liġi dwar l-organizzazzjoni u s-superviżjoni tal-assigurazzjonijiet privati, fl-Artikolu 10 tad-Digriet Irjali Leġiżlattiv Nru 5/2004 li japprova r-reviżjoni tal-Liġi dwar it-taxxa fuq id-dħul tal-persuni mhux residenti u fl-Artikolu 47 tal-Liġi Fiskali Ġenerali Nru 58/2003, tas-17 ta’ Diċembru, li skonthom il-fondi ta’ pensjoni barranin stabbiliti fi Stati Membri oħra u li jipproponu skemi ta’ rtirar professjonali fi Spanja kif ukoll il-kumpanniji tal-assigurazzjoni li joperaw fi Spanja fid-dawl tal-libertà li jiġu pprovduti servizzi, fost oħrajn, huma obbligati li jinnominaw rappreżentant fiskali residenti fi Spanja, ir-Renju ta’ Spanja naqas milli jwettaq l-obbligi tiegħu taħt l-Artikolu 56 TFUE (ex Artikolu 49 TKE) u taħt l-Artikolu 36 tal-Ftehim ŻEE
            
         
               —
            
            
               tikkundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   
               (1)
            
            
               Id-dispożizzjonijiet inkwistjoni tal-leġiżlazzjoni fiskali Spanjola jobbligaw lill-persuni taxxabbli mhux residenti li jinnominaw rappreżentant fiskali residenti fi Spanja. Fil-prattika, dan l-obbligu huwa impost fuq il-fondi ta’ pensjoni barranin stabbiliti fi Stati Membri oħra u li jipproponu skemi ta’ rtirar professjonali fi Spanja kif ukoll fuq il-kumpanniji ta’ assigurazzjoni li joperaw fi Spanja fid-dawl tal-libertà li jiġu pprovduti servizzi.
            
         
               (2)
            
            
               Il-Kummissjoni tqis li l-obbligu li jiġi nnominat rappreżentant fiskali residenti fi Spanja fil-każijiet iċċitati iktar ’il fuq jikkostitwixxi ostakolu għal-libertà li jiġu pprovduti servizzi, peress li dan jimponi piż addizzjonali fuq l-entitajiet u l-persuni fiżiċi kkonċernati, li ma għandhom ebda għażla oħra ħlief li jirrikorru għas-servizzi ta’ rappreżentant. Dan jikkostitwixxi wkoll ostakolu għal-libertà li jiġu pprovduti servizzi fir-rigward tal-persuni u tal-impriżi stabbiliti fi Stati Membri oħra u li jixtiequ jipproponu servizzi ta’ rappreżentanza fiskali lil entitajiet jew lil persuni fiżiċi attivi fi Spanja.
            
         
               (3)
            
            
               Din il-leġiżlazzjoni tikser l-Artikoli 56 TFUE (ex Artikolu 49 TKE) u 36 tal-Ftehim ŻEE.